จีนซื้อข้าวไทยแสนตัน
นายสนธิรัตน์ สนธิจิรวงศ์ รมว.พาณิชย์ เปิดเผยถึงความคืบหน้าการส่งมอบข้าวปริมาณ 1 ล้านตัน ให้ COFCO ซึ่งเป็นรัฐวิสาหกิจของจีน ภายใต้สัญญาซื้อขายข้าวในรูปแบบรัฐต่อรัฐ (จีทูจี) ว่า ขณะนี้กรมการค้าต่างประเทศสามารถตกลงราคาสำหรับการขายข้าวในงวดที่ 6 ปริมาณ 100,000 ตัน จากสัญญา 1 ล้านตันและส่งมอบไปแล้ว 500,000 ตันให้กับ COFCO ได้แล้ว หลังจากที่รัฐบาลจีนได้ชะลอการนำเข้าข้าวในช่วงกลางปีที่ผ่านมา เพราะจีนมีผลผลิตข้าวปริมาณมาก ส่งผลให้ความต้องการนำเข้าข้าวในตลาดจีนมีน้อย,การส่งมอบข้าวในงวดที่ 6 เป็นชนิดข้าวขาว 5% ฤดูกาลผลิตใหม่มีกำหนดส่งมอบปลายเดือน ก.ย.-ต.ค.นี้ ถือเป็นข่าวดีสำหรับชาวนาและตลาดข้าวไทยที่มีคำสั่งซื้อปริมาณมากมารองรับผลผลิตตั้งแต่ช่วงต้นฤดูนาปีที่ข้าวไทยเริ่มทยอยออกสู่ตลาด เนื่องจากผู้ส่งออกจะต้องไปรับซื้อข้าวเปลือกจากชาวนา เพื่อส่งมอบภายใต้สัญญาดังกล่าว ซึ่งจะช่วยกระตุ้นให้ราคาข้าวเปลือกที่เกษตรกรได้รับมีเสถียรภาพมากยิ่งขึ้น นอกจากนี้ ยังเป็นสัญญาณเชิงบวกที่แสดงให้เห็นว่า ตลาดจีนมีความต้องการนำเข้าข้าวไทย และอาจมีคำสั่งซื้อข้าวเพิ่มเติมอีกภายในปีนี้,สำหรับสัญญาข้าว 1 ล้านตันดังกล่าว กรมการค้าต่างประเทศได้ส่งมอบข้าวให้ COFCO แล้ว 5 งวด รวม 500,000 ตัน และจะเร่งเจรจาให้รัฐบาลจีนตกลงราคาและนำเข้าข้าวที่เหลืออีก 400,000 ตัน เพื่อให้ครบปริมาณ 1 ล้านตันตามสัญญาโดยเร็วต่อไป.
ขณะนี้กรมการค้าต่างประเทศสามารถตกลงราคาสำหรับการขายข้าวในงวดที่ 6 ปริมาณ 100,000 ตัน จากสัญญา 1 ล้านตันและส่งมอบไปแล้ว 500,000 ตันให้กับ COFCO ได้แล้ว
ข้าว,ส่งออกข้าว,ขายข้าว,ราคาข้าว,ข้าวจีทูจี